cyanic-selkie/wikianc huggingface dataset:
Askeslekten
Artene i slekten er store eller små trær, men i tørre strøk finnes det noen buskaktige arter. Bladene er motsatte, eller en sjelden gang kransstilte. De fleste har finnete blad, men noen arter og underarter har sekundært utviklet enkle blad. Alle er løvfellende unntatt Fraxinus griffithii og Fraxinus uhdei som er eviggrønne eller halvt eviggrønne og vokser i tropisk klima. Blomsterstanden er en kvast, eller mer sjeldent en klase. Blomsten har fire, to eller ingen kronblad, som kan være vokst sammen eller frie. De vindpollinerte artene mangler kronblad og ofte også begerblad. Alle arter har to pollenbærere. Frukten er en samara (nøtt med vinger) med normalt ett frø.
I askeslekten er det både vind- og insektpollinerte arter. Kjønnssystemene spenner fra hermafrodittisme (alle trær har tvekjønnede blomster) via androdiøci (noen trær har tvekjønnede blomster, andre hannblomster) og polygami (blanding av trær med bare hann-, hunn- eller tvekjønnede blomster og trær med én- og tvekjønnede blomster i samme eller ulike blomsterstander) til diøci (adskilte hann- og hunntrær).
Slekten er utbredt i tempererte og subtropiske strøk på den nordlige halvkule, men det er også to tropiske arter i Mellom-Amerika og Sørøst-Asia. Artsrikdommen er størst i Nord-Amerika og Øst-Asia. I Europa er det tre arter, ask, smalbladask og mannaask.
Veden er hard, men samtidig elastisk og er godt egnet for hammer-, slegge- og økseskaft, balltrær og biljardkøer. Den brukes også i møbler, som parkett og til kroppen på el-gitarer. Trevirke blir hovedsakelig produsert av kvitask i Nord-Amerika, ask i Europa og Fraxinus mandshurica i Øst-Asia. I Europa var det tidligere vanlig å kutte greiner med løv fra asketrær for å bruke som dyrefôr, såkalt styving. Veden har høy brennverdi, og barken er blitt brukt som fargestoff og til medisin. Mange askearter blir plantet i hager og parker og langs gater og veger.
Asiatisk askepraktbille (Agrilus planipennis) har larver som lever under barken på asketrær. Den forekommer naturlig i Øst-Asia og gjør liten skade der. I 2002 dukket den opp i Michigan i USA, og arten har på ti år ødelagt over 20 millioner trær. Den er også blitt funnet ved Moskva, men er ennå ikke påvist i Vest-Europa.
Rotasjon
Rotasjon er et legemes sirkulære bevegelse rundt en rotasjonsakse. Et tredimensjonalt legeme kan ha et uendelig antall rotasjonsakser.
Euphaedra
Euphaedra er en artsrik slekt av til dels meget fargerike sommerfugler som tilhører underfamilien Limenitidinae i den store familien flikvinger (Nymphalidae). Gruppen består for det meste av store, kraftige arter. De er gode flygere og seiler gjerne på stive vinger. Disse artene er tropiske og lever i Afrika.
Utseende
Store, bredvingede, fargerike sommerfugler. Oversiden av vingen er gjerne farget i metallisk blått eller grønt, skarpt rødt eller oransje. Undersiden har også gjerne et metallisk skinn.
Utbredelse
Gruppen er utbredt i tropisk Afrika, utbredelsen følger regnskogens utbredelse på kontinentet.
Systematisk inndeling
I tillegg til alle disse artene er det også beskrevet en del hybrider i denne slekten. Det er noe usikkert om alle artene er "gode" arter eller bare fargevarianter.
Sveinung Skule
Sveinung Skule (født 16. januar 1966) er en norsk forsker, doktor ingeniør. Fra 1. juli 2021 er han direktør i Direktoratet for høyere utdanning og kompetanse, som er en fusjon av flere etater.
Skule ble sivilingeniør ved Norges tekniske høgskole innen industriell økonomi i 1990. Han fortsatte til doktor ingeniør i 1994 ved Fakultet for økonomi og arbeidslivsvitenskap. Fra 1996 forsket han ved Fafo, Senter for arbeidsliv og fagbevegelse. Han ble forskningsleder ved Fafo fra 1999. Høsten 2005 ble han seniorrådgiver og konstituert avdelingsdirektør ved Kunnskapsdepartementet, og arbeidet der ved avdeling for analyse, internasjonalt arbeid og kompetansepolitikk. I 2008 ble han forskningsdirektør ved Høgskolen i Oslo. Fra 2010 til 2020 var han direktør for Nordisk institutt for studier av innovasjon, forskning og utdanning (NIFU) og fra februar 2020 til juni 2021 var han leder for direktoratet Kompetanse Norge,
I 2021 ble han oppnevnt som leder av Kompetansebehovsutvalget 2021-2027
Til helvete med Raga Rockers
Til helvete med Raga Rockers er rockebandet Raga Rockers' åttende studioalbum. Det ble utgitt på S2 Records i 1997. Albumet lå i fire uker på VG-lista med en ellevteplass som beste plassering.
Sporliste
Alle sanger er skrevet av Michael Krohn, unntatt hvor annet står.
Øst for Eden (film)
Øst for Eden (originaltittel: East of Eden) er en amerikansk dramafilm fra 1955, regissert av Elia Kazan. Filmen er basert på romanen med samme navn, skrevet av John Steinbeck.
Dette var den første filmen James Dean hadde hovedrollen i, og den eneste av hans tre hovedrollefilmer som ble utgitt før han døde. Filmen handler om Cal (James Dean), og hans søken etter hengivenhet fra sin sterkt religiøse far, bonden Adam Trask (Raymond Massey). Cal føler at faren foretrekker sin andre sønn, Aron (Richard Davalos).
Jo Van Fleet ble belønnet med en Oscar for beste kvinnelige birolle for sin rolle som Kate, moren til Deans rollefigur. I tillegg ble filmen nominert til tre andre priser: Dean for Oscar for beste mannlige hovedrolle, Kazan for Oscar for beste regi, og manusforfatter Paul Osborn for Oscar for beste filmatisering.
Handling
Handlingen var løst basert på den bibelske historien om brødrene Kain og Abel. Historien utspiller seg i 1917, i løpet av første verdenskrig, i de to kyst-byene Monterey og Salinas som ligger i California. Cal og Aron er de to sønnene til en bonde, Adam Trask, som de bor sammen med i Salinas-dalen. Adam er en dypt religiøs kristen. Cal er lunefull og forbitret fordi han tror at faren deres bare er glad i Aron. Aron frir til kjæresten sin, Abra. Ifølge Adam er guttenes mor, Kate, død. Imidlertid oppdager Cal at Kate driver et bordell i Monterey, men han avslører ikke dette umiddelbart for Aron.
Cal håper at en forretning han planlegger, endelig kan gi ham kjærlighet og respekt fra faren deres. Han ber Kate om å låne ham kapital på 5 000 dollar, som han trenger for å komme i gang med forretningene. I mellomtiden finner Arons kjæreste Abra seg gradvis tiltrukket av Cal, som ser ut til å gjengjelde de romantiske følelsene hennes.
Cal's nye forretninger viser seg snart vellykket. Han bestemmer seg for å gi overskuddet til Adam for bursdagen hans, ved en overraskelsesfest. I løpet av festen, kunngjør Aron plutselig at han og Abra er forlovet. Adam er åpenlyst fornøyd med nyheten. Men både Abra og Cal urolige på grunn av deres nye forhold til hverandre. Cal finner på en overraskende bursdagsgave av pengene han tjente til faren sin. Adam nekter imidlertid å godta disse pengene. Men Cal forstår ikke bakgrunnen for farens vegring mot å akseptere gaven. Han ser på farens avslag på å ta imot gaven, som enda en følelsesmessig avvisning.
Acta
Acta kan sikte til
Tiexi (Anshan)
Tiexi (kinesisk: 铁西区) er et bydistrikt i byprefekturet Anshan i den kinesiske provinsen Liaoning. Det har et areal på 39,36 km² og teller 810 000 innbyggere (2004).
Tiexi
Tiexi kan være:
1817 Katanga
1817 Katanga er en hovedbelteasteroide. Den ble oppdaget 20. juni 1939 av Cyril V. Jackson ved Union Observatory i Johannesburg.
Dübener Heide
Dübener Heide er et landskap i delstaten Sachsen-Anhalt i det østlige Tyskland, mellom Elben og sideelva Muldes nedre løp. Geomorfologisk er Dübener Heide en endemorene, og jorda er sandholdig. Det meste av området er skogkledd.
Den østlige delen med kurstedet Bad Düben danner naturparken Dübener Heide. I den vestlige delen, omkring Gräfenhainichen og Bitterfeld, ble det fram til 1980-åra brutt brunkull i dagbrudd. I nærheten av Gräfenhainichen er det oppretta et teknisk museum («Ferropolis») som viser maskineri for kullutvinning og jernbanemateriell.
Argalisau
Argalisau (Ovis ammon) er en art i slekten sauer (Ovis), som videre inngår i gruppen sauer og geiter (Caprini) i kvegfamilien (Bovidae). Arten er nær truet. CMS følger IUCN SSC Caprinae Specialist Group og regner med ni underarter, men noen autoriteter mener at mange av disse bør ha status som selvstendige arter.
Taksonomi
I tillegg til de ni underartene akseptert av IUCN er det beskrevet en rekke lokale former av argalisau. Dette gjelder blant annet adametzi, altaica, ammon, asiaticus, daurica, mongolica, przewalskii, og typica. Prioritet er gitt til ammon, som er synonym med nominatformen.
En nyere studie viser at tidligere beskrevne underartene har samme antall kromosomer (2n=56). En annen studie hevder at det er ni underarter, men slår samtidig fast at den til nå antatt trua variantene tibetansk argali og gansuargali, som noen har regnet til hver sin underart, tilhører samme underart (O. a. hodgsoni). Underartens status er imidlertid svært tvilsom.
Biologi
Argalisau er i snitt den fysisk største av alle villsauene, og altajargali (nominatformen) er den største av de ni underartene. Marcopolosau har imidlertid de lengste hornene. Det er ikke uvanlig at de største værene (altajargali) blir opp mot 200 cm lange og 120 cm i skulderhøyde, og nominatformen kan veie opp til 175 kg og mer. Det hevdes at ekstreme individer kan veie mer enn 200 kg, men påstandene mangler dokumentasjon. Værens horn er enorme og kan bli opp mot 190 cm (marcopolosau) lange og veie mer enn 25 kg alene. De voldsomme horna vokser opp fra skallen og skrur bakover og til sidene i en spiral.
Argalisau okkuperer fjellformasjoner, steppedaler og steinete utkanter; de forekommer også i åpne ørkenhabitater i den sørøstlige delen av utbredelsen, og foretrekker for det meste slake skråninger fremfor brattere områder. Arten er følsomme for dyp snø, spesielt hvis tilgangen på mat er begrenset. De vandrer ofte ned fra høyfjellet om vinteren, men de er til stede året rundt i lave høyder i Gobiørkenen.
De fleste argalisauer lever på alpine gressletter mellom 3 000–5 500 moh, men trekker ofte lavere om vinteren (spesielt hvis snøen akkumuleres til mer enn noen få cm). I noen områder, for eksempel i Gobiørkenen i Sør-Mongolia, Karaganda-området i Kasakhstan, holder sauene til i halvtørre områder og lavere høyder. De unngår vanligvis skogkledde områder, unntatt i Kasakhstan, der de antas å okkupere skog på grunn av fortrengning fra sine foretrukne habitater.
Argalisau foretrekker åpne områder med slake skråninger; søyer okkuperer imidlertid ofte brattere terreng og klipper etter lamming. Argalisau spiser gress, noen urter og lav, og de drikker jevnlig fra åpne kilder og elver.
Der argalisau lever sammen med blåsau, er det mer sannsynlig at de forekommer i gressdominerte miljøer, sammenlignet med de mer urtedominerte miljøene blåsauen okkuperrer. Argalisau er flokkorienterte og lever i grupper som normalt teller omkring 2–150 individer, men flokker på 1 000 og flere individer har blitt rapportert fra Tadsjikistan.
Ulv (Canis lupus) og snøleopard (Panthera uncia) er sauenes primære naturlige predatorer, selv om mindre rovdyr også kan ta lam.
Søyer går drektige i omtrent 160 dager og føder normalt kun ett avkom (tvillinger rapporteres tidvis i litteraturen, men det er dårlig dokumentert). Vordende mødre skiller seg fra flokken for å lamme, og de forblir alene med avkommet i flere dager. Søyer blir kjønnsmodne etter cirka 2 år, mens værene kanskje ikke blir kjønnsmodne før de blir omkring 5 år gamle; forventet maksimal levetid er 10–13 år.
Inndeling
Inndelingen følger i hovedsak Faysal Bibi (2013), med enkelte justeringer i henhold til nyere forskning, som Mori, Nerva & Lovari (2019).
VM i skiskyting 2008
Det '''42. verdensmesterskapet i skiskyting''' ble arrangert fra 8. til 17. februar 2008 i den svenske byen Östersund. Dette var andre gang Östersund arrangerte verdensmesterskapet i skiskyting, første gang var VM i skiskyting 1970.
Det ble konkurrert i elleve øvelser, av disse var det tre lagøvelser. Tyskland ble beste nasjon med 8 av 33 medaljer hvorav fem gull, en sølv og to bronse. Russland tok flest medaljer med elleve. Andrea Henkel og Magdalena Neuner ble mestvinnende utøvere med tre gull hver. Maksim Tsjudov ble mestvinnende mannlige utøver med to gull-, en sølv- og en bronsemedalje. Ole Einar Bjørndalen var den utøveren som vant flest medaljer med fem; en gull, tre sølv og en bronse.
Anne-Lise Tangstad
Anne-Lise Tangstad Clausen (1935–1981) var en norsk skuespiller.
Biografi
Tangstad debuterte 1954 i stykket South Pacific på Centralteatret, hvor hun senere ble ansatt i 1957–1958. Hun var etter det ved Folketeatret i 1958–1959 og Oslo Nye Teater 1959–1970, deretter frilans. På scenen gjorde hun seg særlig bemerket som Sofia i Tsjekhovs Den lettsindige Platonov, Hazel i Eugene O'Neills Sorgen kler Elektra, Helen i Shakespeares Helligtrekongersaften, fru Krana i Kranes konditori og som Guriana i Oskar Braatens Ungen.
VM i skiskyting 2008
Søknadsprosess
Östersund ble valgt som arrangør under IBUs 6. kongress i Varna i Bulgaria i september 2004 med 30 stemmer, Pyeongchang i Sør-Korea fikk 11 stemmer og Lahtis i Finland fikk 4 stemmer.
Anne-Lise Tangstad
Biografi
Hun har også medvirket i en rekke filmer, og allerede i 1958 hadde hun en hovedrolle i filmen I slik en natt, der hun spiller en ung lege som står i spissen for en redningsaksjon der barna på et jødisk barnehjem i Oslo reddes fra Gestapo under andre verdenskrig. Hun hadde også en av de to hovedrollene i Før frostnettene (1965). Hun huskes også kanskje særlig for Brent jord (1969), Skulle det dukke opp flere lik, er det bare å ringe (1970), Den sommeren jeg fylte 15 (1976) samt flere filmer om Olsenbanden. På TV var hun blant annet å se i Nitimemordet, Benoni og Rosa og to episoder av Fleksnes (Visittid 1972 og Trafikk & Panikk 1974). Hun ga også stemme til Jomfru Marian i den norskspråklige versjonen av tegnefilmen om Robin Hood.
VM i skiskyting 2008
10 km sprint
Dato: 9. februar 2008
Anne-Lise Tangstad
Biografi
Hun giftet seg i 1958 med skuespilleren Frimann Falck Clausen.
VM i skiskyting 2008
20 km normaldistanse
Dato: 14. februar 2008
Sinneskulå
Sinneskulå (også skrevet Sinneskula, historisk: Sinneskulo) er et fjell i Sirdal kommune i Agder. Det har en høyde på 1 188 meter over havet og er det 23. høyeste fjellet i Vest-Agder av fjellene med primærfaktor på minst 50 meter.
VM i skiskyting 2008
15 km normaldistanse
Dato: 14. februar 2008
Miksstafett
Dato: 12. februar 2008
Norges tropp
Norges skiskytterforbund tok 14. januar 2008 ut en tropp bestående av 11 utøvere, fem kvinner og seks menn. I tillegg ble det tatt ut én kvinnelig hjemmeværende reserve.
Cunningham Automobile Company
The Cunningham Car Company er et amerikansk selskap som bygger løps- og sportsbiler. Det ble stiftet av Briggs Swift Cunningham II (1907–2003, og bygget sin første bil i 1950
Fredrik Semb Berge
Fredrik Semb Berge (født 6. februar 1990) er en norsk tidligere fotballspiller.
Han har tidligere spilt for Brøndby. Han er fetteren til tidligere Odd-spiller Kurt Semb.
Karriere
Semb Berge spilte aldersbestemt fotball i Storm og gikk til Odd i 2005. 4. oktober 2008 fikk han sin debut for Odds A-lag mot Hønefoss. Han fikk totalt tre kamper i løpet av 2008-sesongen. I den påfølgende sesongen spilte han fem kamper i Eliteserien, samt fem kamper i cupen, der han i kvartfinalen mot Brann scoret sitt første mål for Odd. Hans første seriescoring kom i Odds 2-0-seier hjemme mot Strømsgodset 26. juli 2010.
30. juni 2014 ble Semb Berge solgt til Brøndby sammen med Elbasan Rashani for en overgangssum på 10 millioner NOK. Han skrev under en fireårskontrakt med den danske klubben. Etter en periode i Brøndby med skader og lite spilletid, ble Semb Berge utlånt til Molde FK.
Semb Berge sin overgang til Molde FK i februar 2015 skapte sterke reaksjoner i Telemark. Semb Berge fikk noe tillit i første halvdel av sesongen, men når Tor Ole Skullerud fikk sparken, ble det betydelig mindre spilletid. Molde FK sin nye trener, Ole Gunnar Solskjær ønsket Semb Berge med videre, men han takket nei.
11. januar 2016 kom han hjem til Skien, og underskrev en tre år lang kontrakt for Odd. . Overgangssummen lå på rundt 3 millioner NOK. Dette er den tredje største overgangssummen Odd har betalt for en spiller
Landslag
Semb Berge har totalt 16 aldersbestemte landskamper. Han debuterte for det norske U21-landslaget mot Finland 2. juni 2010.
Den 8. januar 2013 fikk han sin debut på A-landslaget i en privatlandskamp mot Sør-Afrika, en kamp Norge vant 1-0. Landslagssjef Egil Olsen uttalte at Berge var en positiv overraskelse for laget.
Eiríksson
Eiríksson er et norsk etternavn og kan sikte til
Lishan (Anshan)
Lishan (kinesisk: 立山区) er et bydistrikt i byprefekturet Anshan i den kinesiske provinsen Liaoning. Det har et areal på 55 km² og teller 420 000 innbyggere (2004).
Ronald Rindestu
Ronald Cato Rindestu (født 5. juni 1942 i Vangsvik, død 16. februar 2012) var en norsk politiker (Sp). Han var fylkesordfører i Troms fra 1995 til 2007. Han var også initiativtager til Kysten inn i EU. Han hadde flere verv, blant annet var han styreleder for Troms Røde Kors, og senere sentralstyremedlem i Norges Røde Kors. Han satt på fylkestinget fra 1987 til 2007. Fra 1970-tallet var han også medlem av Tranøy kommunestyre.
I 2005 ble Rindestu tildelt prisen Årets europeer av Europeisk Ungdom.
NBU-prisen
NBU-prisen er en pris som deles ut hvert år av Norske barne- og ungdomsbokforfattere (NBU) og går til en person eller institusjon som har utført et prisverdig arbeid for barne- og ungdomslitteraturen i Norge. Prisen er et kunstverk, ofte av en barnebokillustratør, eller et pengebeløp. Prisen ble opprettet i 1988.
QuizDan
QuizDan er en norsk TV-quiz med Dan Børge Akerø som gikk på NRK1 fra 2011 til 2016. Programkonseptet ble utviklet av Dan Børge Akerø for NRK.
Konsept
I hver kvartfinale er det tre lag med fire spillere. Etter første omgang elimineres det svakeste laget, og de to beste lagene kjemper videre i andre omgang om hvem som går videre til semifinalen. Etter andre omgang står man igjen med et vinnerlag. I tredje omgang skal de fire spillerne på vinnerlaget kjempe seg imellom for å finne den sterkeste på laget. Vinneren får 10 000,- i premie. Alle fire spillerne fortsetter videre i neste program
I semifinalen er det tilsvarende: tre lag med fire spillere kjemper i tre omganger der det ene laget går ut etter første omgang, det andre laget etter andre omgang og deltagerne på vinnerlaget kjemper så innbyrdes mot hverandre for å kåre den beste quizzeren.
1818 Brahms
1818 Brahms er en hovedbelteasteroide. Den ble oppdaget 15. august 1939 av Karl Wilhelm Reinmuth ved Landessternwarte Heidelberg-Königstuhl i Heidelberg.
QuizDan
Konsept
I finalen er det tre lag med fire spillere og fremgangsmåten er lik de foregående programmene. Vinnerlaget kjemper til slutt innbyrdes om seieren. Slik kåres både Norges beste quizlag og Norges beste quizzer.
Grubbå
Grubbå (også skrevet Grubba) er et fjell i Sirdal kommune i Agder. Det har en høyde på 1 184 meter over havet og er det 24. høyeste fjellet i Vest-Agder av fjellene med primærfaktor på minst 50 meter.
Howard Stern
Howard Allen Stern (født 12. januar 1954) er en amerikansk radiovert og TV-personlighet, mediamogul, humorist, skuespiller og forfatter.
Howard Stern er i dag programleder i The Howard Stern Show på Howard 100, en kanal på Sirius satellittradio. Sendetiden varierer mellom tre dager i uken (mandag–onsdag) og fire dager i uken (mandag–torsdag). Repriser av sendingen kan høres hele dagen på Howard 100, samt på kanalen Howard 101.
Corona
Corona (fra latin corona, 'krans, krone') har flere betydninger, men henviser vanligvis til
Vadmel
Vadmel (av norrønt vaðmál) er en type grovt klede vevd av ull, som er tykt, sterkt valket og med en fast vevnad.
Etymologi og navn
«Vadmel» kommer av norrønt vaðmál, «et visst mål tøy». Ordet vaðmál kommer av vað, «våd», og mal, «mål». Vað kommer muligens av germansk *wed-, «binde».
Vadmel har forskjellige dialektale navn, som vadmål, veinnmøl og vømmøl.
Historie
Vadmel ble i middelalderen brukt som et verdimål: i de eldste kildene er seks alen vadmel lik én eyrir («øre») i Norge og på Island. Siden det å benytte tøy som verdimål forutsetter noe standardisering og kontroll var det stadig innskjerping av fremstillingsregler, særlig fordi islandsk vadmel beholdt betydning som verdimål på Island og som handelsvare i utlandet langt ut i middelalderen. I resten av Norden fortsatte vadmelsveving som tradisjonelt husflidstøy, og her grep ikke myndighetene inn i tilvirkingen, hvor veving av vadmel var husflid og kvinnearbeid. Som følge er det kun islandske kilder som gir konkrete og detaljerte opplysninger om binding og andre tekniske data.
Vadmel er velkjent fra jordfunn helt fra tidlig jernalder.
Det er lite sannsynlig at det var overskudd av norsk vadmel til eksport i middelalderen. I kilder fra 1500-tallet er det tvert imot nevnt import av islandsk, færøysk og shetlandsk vadmel som materiale til votter, strømper og kofter. Vadmel var vanlig brukt til klær av alle slag og til sengeklær, til å bekle veggene med ved spesielle anledninger, til sekker, seil, tettemateriale i båter, telt osv.
Norður-Þingeyjarsýsla
Norður-Þingeyjarsýsla er et fylke i det nordøstlige Island. Det befinner seg i regionen Norðurland eystra. Det inkluderer Hraunhafnartangi, Fastlands-Islands nordligste punkt.
Oliver Smithies
Oliver Smithies (født 23. juli 1925, død 10. januar 2017 ) var en britiskfødt amerikansk genetiker og nobelprisvinner. Han jobbet blant annet sammen med Mario Capecchi og Martin Evans med den såkalte knockout-musen.
Bakgrunn
Smithies ble født i Halifax i West Yorkshire i England. Han uttalte at hans tidlige interesse for vitenskap kom fra interesse for radioer og teleskoper.
Smithies studerte fysiologi for en BA av første klasse i 1964, hvorpå han fikk en bachelorgrad i tillegg i kjemi. Han fikk også en mastergrad i 1951 og dr. phil. i biokjemi i 1951 ved Balliol College ved Oxford. Mens han studerte på stipend ved Oxford hoppet han av legestudiet for å heller studere kjemi.
På tross av at han var fargeblind var Smithies småflypilot og eide tre private fly samt at han fløy glidefly. Hans kone er professor i patologi ved University of North Carolina at Chapel Hill (UNC). Dette var hans andre ekteskap. Etter hans kone ikke fikk jobb i Wisconsin, men ved UNC flyttet Smithies også til Chapel Hill.
Hainan Dongfang kullkraftverk
(Huaneng) Hainan Dongfang kullkraftverk er et kullkraftverk i øyprovinsen Hainan, sørvest på øya, beliggende i det sørlige Kina. Det har en installert produksjonskapasitet på 1.400 MW, fordelt på 4 x 350 MW enheter. Operatør er China Huaneng Group Co.
G.F. Hetsch
Gustav Friederich Hetsch (født 28. august 1788 i Stuttgart, død 7. september 1864 i København ) var en tysk arkitekt og designer som var virksom i Danmark. Hetsch studerte arkitektur i Paris hos arkitektene Charles Percier og Louis-Hippolyte Lebas. I 1812 reiste han til Italia, hvor han traff den danske arkitekten Peder Malling. I 1815 ble Hetsch med Malling til København der Hetsch ble lærer ved Det Kongelige Danske Kunstakademi. I 1835 ble han utnevnt till professor i arkitektur.
Hetsch arbeidet for C.F. Hansen med utsmykkingen av Christiansborg slott. Han utformet dessuten møbler og dekorasjoner til Christian Frederiks palé på Amalienborg.
Kuwaits flagg
Kuwaits flagg ble offisielt tatt i bruk 24. november 1961, da landet hadde fått sin uavhengighet. Ved å velge et flagg i de panarabiske fargene, dokumenterte staten Kuwait sin solidaritet med den øvrige arabiske verden.
Gamprin
Gamprin er en kommune i Liechtenstein. Ved utgangen av 2012 hadde kommunen en folkemengde på 1,636. Den dekker et areal på 6,1 km².
Asker (andre betydninger)
Asker kan sikte til:
Gamprin
I kommunen ligger Bendern, som er en av de mest historiske stedene i landet. Bøndene i området sverget troskap til fyrsten her i 1699. I Benderen ligger Jomfru Maria-kirka, bygd i 1481, men det har vært mindre kirker her tilbake til 1045.
Hermann Rorschach
Hermann Rorschach (født 8. november 1884 i Zürich, død 2. april 1922 i Herisau) var en sveitsisk freudiansk psykiater, best kjent for utviklingen av sin projektive test, kjent som Rorschach-testen.
Qianshan (Anshan)
Qianshan (kinesisk: 千山区, pinyin: Qiānshān Qū) er et bydistrikt i byprefekturet Anshan i den kinesiske provinsen Liaoning. Det har et areal på 503 km² og teller 260 000 innbyggere (2004).
Qian Shan
Qianshan eller Qian Shan (千山 pinyin: Qiān Shān) er også navn på et fjell i Anshan-området, der det er en rekke buddhistiske og daoistiske templer befinden, blant annet det daoistiske Wuliang-tempelet (Qianshan Wuliangguan 千山无量观).
Øystese kirke
Øystese kirke er en langkirke fra 1868 i Kvam kommune i Vestland fylke.
Byggverket er i tømmer og har 500 plasser.
NA
NA, Na og na kan ha flere betydninger:
1819 Laputa
1819 Laputa er en hovedbelteasteroide. Den ble oppdaget 9. august 1948 av Ernest Leonard Johnson ved Union Observatory i Johannesburg.
Europabevegelsen
Europabevegelsen er en internasjonal paraplyorganisasjon som promoterer europeisk samarbeid og integrasjon. Europabevegelsen i Norge er organisasjonens norske del.
Europabevegelsen har søsterorganisasjoner i 44 europeiske land.
Mugge
Etymologi
Ordet mug på engelsk og mugg på svensk betyr i dag kopp, gjerne sylinderformet og med rette kanter.
Innuendo (sang)
«Innuendo» er en sang av det britiske rockebandet Queen, og åpningssangen på plata ved samme navn. Den er en av Queens lengste sanger, med en lengde på seks og et halvt minutt, og er skrevet av hele Queen.
Sangen er i stor grad påvirka av Led Zeppelins «Kashmir», og inneholder en flamenco-gitarsolo framført av Yes-gitarist Steve Howe.
Sangen ble framført av Robert Plant på The Freddie Mercury Tribute Concert sammen med de tre gjenlevende Queen-medlemmene. Den ble imidlertid fjerna fra DVD-en, fordi Plants stemme ikke var med i første vers på grunn av en dårlig mikrofon.
Patrick Bottolfsen
Patrick Bottolfsen (født 14. november 1984), kjent under artistnavnet RSP, er en norsk rapper fra Harstad. RSP er medlem i rap-gruppen Kompani 69 fra samme sted. Han er kjent for sin intensive stil, og lett gjenkjennelige stemmebruk, samt en noe mørk tematikk på mange av låtene. Han er også kjent for sitt samarbeid med andre norske rap-artister som Karpe Diem og Joddski og en rekke andre. RSP har spilt på festivaler som BAKgården (Harstad), Døgnvillfestivalen (Tromsø), Parkenfestivalen (Bodø),Márkomeannu (Evenesmark) Rock mot rus (Andenes)
Bottolfsen rappet i TV2s promoteringslåt for Tippeligaen 2011, «Vinnersjel», hvor også fiolinisten Ingrid Mehus medvirket.
Benedikt XII
Benedikt XII. egentlig Jacques de Novelles, også kalt Jacques Fournier (født 1285 i Saverdun; død 25. april 1342 i Avignon) var pave mellom 1334 og 1342. Han residerte i Avignon.
Sør-Jeolla
Sør-Jeolla (Jeollanam-do) er en provins i Sør-Korea.
Provinsen utgjør det sørvestre hjørnet av koreahalvøya, og omkranser storbyen Gwangju.
Provinsen ble etablert i 1896 av den søndre delen av den tidligere provinsen Jeolla. Gwangju var provinshovedstad fram til 2005 da denne ble flyttet til Namak i Muan.
Benedikt XII
Biskop
I 1317 ble han biskop av Pamiers, og kom til å bekjempe katarene. Ni år senere, i 1326, ble han innsatt som biskop av Mirepoix.
Sør-Jeolla
Yeosu sørøst i provinsen er arrangørsted for Expo 2012.
Geografi
Provinsen er en del av den koreanske regionen Honam og grenser i vest til Vesthavet og i nord til provinsen Nord-Jeolla, i sør til Jejustredet og i øst til provinsen Sør-Gyeongsang.
Benedikt XII
Pavevalget
Etter pave Johannes XXIIs død i 1334 trådte konklavet sammen for å utse ny pave. Kardinal Jean-Raymond de Comminges syntes å være den opplagte ettertrederen, men da han nektet å love å forbli i Avignon, og i stedet ville flytte tilbake til Roma, mistet han sin støtte. Kardinal Fournier ble dermed uformodet valgt til pave, uformodet selv om han var en av få i kardinalkollegiet som virkelig var meritert for oppgaven, og skjønt hans opphav var hyllet i mørke og han ikke hadde noen egen formue. Han ble valgt med to tredjedeler av stemmene og besteg pavetronen den 8. januar 1335.
Sør-Jeolla
Geografi
Kystlinja på vel 6100 km er svært opprevet og består av over 2000 øyer av ulik størrelse, 25 prosent av dem er befolket. Provinsen er storprodusent av flere marine produkter, som østers og tang.
Benedikt XII
Pontifikat
Han innledet sitt pontifikat med atskillige reformtiltak, både vedrørende embetskumulasjon og klostervesenet, likesom han tok avstand fra den ellers florerende nepotismen. Ifølge Ægidius av Viterbo skal Benedikt ha ytret: «En pave skal være som Melkisedek: uten far, uten mor, uten avstamning».
Sør-Jeolla
Geografi
Provinsen ligger har få fjellområder og har derfor et rikt jordbruk godt hjulpet av riktlig med regnfall. Jordbruket er særlig sterkt på slettene rundt elvene Seomjin, Yeongsan og Tamjin. Samtidig har provinsen landets varmeste vær. Dette gir store avlinger av ris, hvete, bygg, belgfrukter og poteter, foruten grønsaker bomull og frukt.
Benedikt XII
Pontifikat
I politikken ble han ved sin tronbestigning mindre vel bevandret. Han søkte fremfor alt å gjenopprette freden innen kirken, så vel på det læremessige område som i forholdet til den verdslige makt. Han inngrep utjevnende i stridene på den iberiske halvøy, og opptrådte forsonlig selv mot Ludvig av Bayern, skjønt alle forliksforsøk strandet på grunn av det franske hoffs intriger. Fra denne fase av striden mellom kurien og Ludvig stammer kurforeningen i Rense i 1338.
I likhet med den utslåtte pavekandidaten, kardinal Comminges, var Benedikt bestemt på å tilbakeføre pavedømmet til Roma. Han ga derfor ordre fra Avignon om å restaurere Peterskirken og Lateranet. I Roma var mange positive til å ta imot paven, men kardinalkollegiet anså at det var umulig for kirken å leve og virke i et Italia som var herjet og splittet av partistrider. Benedikt besluttet å oppføre pavepalasset i Avignon i 1339.
Benedikt var meget interessert i teologi, og i 1335 lot han det utlyses fire måneders studier i patristikk. Arbeidet ble lagt frem 29. januar 1336 i bullen Benedictus Deus, som slo fast at man kom til himmelen eller helvete umiddelbart etter døden, og ikke ventet på dommedag i et slags mellomstadium, slik man man hadde trodd tidligere. Han bekjempet energisk visse kirkelærer som oppstod blant noen fransiskanere (Fraticelli, Marsilius av Padova, Wilhelm av Ockham, Mikael av Cesena), og stilte seg blant annet bak pave Johannes XIIs standpunkt i fattigdomsstriden.
Sør-Jeolla
Geografi
Bergverksindustrien utvinner gull og kull.
Benedikt XII
Pontifikat
For å få bukt med illojalitet i Irland, forsøkte han å få Edvard III av England til å gjennomføre en inkvisisjon der. Han forsøkte også å jobbe for gjenforening med østkirken, og sendte kirken i Armenia bistand da de ble invadert av muslimene.
Sør-Jeolla
Administrativ inndeling
Sør-Jeolla er inndelt i fem si (byer) og 17 gun (fylker).
OA
OA og oa kan referere til
Hainan Xibu kullkraftverk
(Huaneng) Hainan Xibu kullkraftverk er et kullkraftverk i øyprovinsen Hainan, i det sørlige Kina. Det har en installert produksjonskapasitet på 600 MW, fordelt på 2 x 300 MW.
Operatør er China Huaneng Group Co.
Viktoria-Luise-Platz undergrunnsstasjon
Viktoria-Luise-Platz undergrunnsstasjon er en stasjon på linje U4 i Berlins undergrunnsbane. Den befinner seg under Viktoria-Luise-Platz i distriktet Tempelhof-Schöneberg. Stasjonen ble åpnet 1. desember 1910. Den betegnes i BVG-katalogen som V. Den befinner seg 865 meter fra Nollendorfplatz undergrunnsstasjon. Perrongen er 8,1 meter bred og 97,8 meter lang, hallen er 2,6 meter høy og blir på grunn av sin beliggenhet rett under overflaten omtalt som "Unterpflasterbahn". Siden stasjonen ikke har heis, men bare trapper blir den betegnet som "ikke barrierefri".
Jean-Baptiste-Hippolyte Sarthou
Jean-Baptiste-Hippolyte Sarthou (郁世良, pinyin: Yu Shiliang; født 24. april 1840 i Doazit i Frankrike, død 13. april 1899) var katolsk kinamisjonær tilhørende lasaristene og biskop for de apostoliske vikariater Sørvest-Zhili og etterpå Nord-Zhili (eller Beijing).
Biografi
Sarthou ble presteviet 27. mai 1866 og ble sendt som misjonær til Kina.
Han ble utnevnt til titulærbiskop og til apostolisk vikar av Sørvest-Zhili 16. januar 1885 og ble bispeviet 16. januar 1885. Fem år etter, den 6. juni 1890, ble han flyttet til Beijing.
Episkopalgenealogi
Hans episkopalgenealogi er:
Magne Lystad
Magne Lystad (født 12. november 1932 på Lundersæter i Kongsvinger, død i 21. januar 1999) var en norsk orienteringsløper. Han ble omtalt som «Skogens konge». Magne Lystad vant gull i tidenes første europamesterskap i orientering i 1962, og fikk sølv i stafetten. Han ble nordisk mester i 1957 og 1959.
I 1957 mottok Magne Lystad både Morgenbladets gullmedalje, og Sportsjournalistenes statuett som «Årets idrettsnavn» i Norge. Den siste delte han med skøyteløperen Knut Johannesen.
Bård Michalsen
Bård Borch Brøndlund Michalsen (født 1958) overtok som ansvarlig redaktør i Harstad Tidende i juni 2004.
Han er utdannet medieviter/cand.polit. Han begynte som journalist i Moss Dagblad i 1976, og har senere presseerfaring fra Andøyposten, Altaposten, A-pressens osloredaksjon, Dagbladet samt fag- og ukepresse. Han jobbet noen år som kommunikasjonsrådgiver ved Nordområdesenteret. Han jobber nå ved Høgskolen i Harstad som er en del av Universitetet i Tromsø – Norges arktiske universitet.
I 2020 ble han utnevnt som medlem av regjeringens ytringsfrihetskommisjon. I 2020-21 var han også viserektor ved UiT.
Han har også utgitt bøker. Boken Komma ble utgitt i 2014
Deadly Lullabyes Live
Deadly Lullabyes Live er et dobbelt konsertalbum fra heavy metal-bandet King Diamond.
Albumet ble utgitt i 21. september 2004 og ble innspilt under The Puppet Master-turneen i USA på bandets eget utstyr da de ikke hadde noen kontrakt om utgivelse av albumet under turneen.
Friholmsgaten (Arendal)
Den går fra Peder Thomassons gate i vest til Tollbodgaten i øst, og er en gågate.
Gaten er oppkalt etter Friholmen, som er en av de syv holmene Arendal er bygget på. I krysset Tollbodgaten / Friholmsgaten står en fontene, og på hjørnet ligger Løveapoteket i Arendal. På hjørnet på den andre siden har Arendal Glassmagasin ligget i mange år.
Bohuskulla
Bohuskulla er en tradisjonell, svensk kurase med utspring i Bohuslän og Dalsland. Rasen defineres som såkalt allmogeko, sammen med rasene Ringamålako og Väneko. Det betyr at den anses som å stamme fra det opprinnelige feet i Sverige. Genetiske undersøkelse har slått fast at rasen er en variant av svensk fjellku. Da det organiserte bevaringsarbeidet ble satt i gang i 1993, fantes det bare et tiltalls individer igjen av rasen. I 2007 var antallet økt til 26 kyr og 8 okser.
Rasen er kollet og ganske liten (400 kg). Kyrne brukes primært som ammekyr. Det finnes derfor ikke tall på hvor stor melkeproduksjonen er. Bohuskulla finnes i flere fargevarianter.
Libertyskip
Libertyskip var stykkgodsskip som ble masseprodusert i USA under andre verdenskrig. De var rimelige og tok kort tid å bygge (rekorden var fem dager), og ble et symbol på USAs industrielle kapasitet. Basert på en skipstype bestilt av Storbritannia for å erstatte krigsforlis ble de produsert i stort antall. Seksten amerikanske skipsverft bygget 2751 libertyskip mellom 1941 og 1945 – det største antall serieproduserte handelsfartøy noensinne.
Libertyskipene kompenserte for skipstapene de allierte hadde hatt under slaget om Atlanterhavet og ga et viktig bidrag i den allierte krigsinnsatsen. At mange av libertyskipene var i drift lenge etter den angitte levetiden på fem år gir også et vitnesbyrd om en solid konstruksjon.
Norske sjømenns vurdering
Libertyskipene hadde en høy innredningsmessig standard, som var uvant luksuriøs for norske sjømenn. Man ble spesielt imponert over innredningsdetaljer som gode køyer, air conditioning på lugarer, antall dusjer/toaletter og bysseutrustning. Skroget som var sveiset (man var vant med klinkbygde skip) ble vurdert å være solid. Den norske skipsføreren Odd Findal var imidlertid skeptisk til broen som han anså som lite funksjonell, tildels farlig grunnet dårlig utsikt.
Under andre verdenskrig fikk Norge leie libertyskip av USA på såkalt bareboat charter (skipet stilles til disposisjon uten besetning). Nortraship overtok det første norskdisponerte libertyskipet 29. januar 1943; det ble døpt «Leiv Eiriksson». Totalt fikk Nortraship overført disposisjonsretten over tolv libertyskip; flere av dem ble etter krigens slutt overtatt av norske rederier.
Crashdïet
Crashdïet (stilsert som CRASHDÏET) er et Sleaze rock-band fra Stockholm i Sverige og er en del av sleaze metal som er en undersjanger av glam metal. Det ble etablert i 2000.
Bandet har utgitt to offisielle album, i 2005 debutalbumet Rest in Sleaze og sitt andre album The Unattractive Revolution i 2007.
Hovedbesetningen bestod av Dave Lepard, Peter London, Martin Sweet og Eric Young. Bandet ga seg da Dave Lepard begikk selvmord 20. januar 2006, men gjenoppstod med ny vokalist, Olliver Twisted, allerede i desember samme år. I juni 2008 forlot Olliver Twisted bandet for å spille med sitt gamle band Reckless Love i Finland.
Etter at Twisted forlot bandet, ble Simon Cruz vokalist og ga ut et album med bandet Generation Wild.
Strandebarm kirke
Strandebarm kirke er en langkirke fra 1876 i Strandebarm i Kvam kommune i Vestland fylke.
Byggverket er i tre og har 550 sitteplasser.
Den nåværende kirken er den tredje man kjenner til har stått i Strandebarm. Den første, som var en stavkirke, er nevnt i kildene første gang i 1306. Stavkirken brant ned i 1659 og det ble da reist en ny kirke som sto inntil den ble revet i forbindelse med byggingen av den nåværende.
Louis Pasteur
Louis Pasteur (født 27. desember 1822 i Dole, død 28. september 1895 i Marnes-la-Coquette) var en fransk kjemiker og bakteriolog. Han har hatt stor betydning for dagens mikrobiologi. Det finnes en statue av han ved San Rafael High School i California.
Oppvekst og utdannelse
Pasteur ble født i familehuset i Dole og vokste opp i den nærliggende byen Arbois. Han var den eneste sønnen av Jean Pasteur. På grunnskolen var Louis ikke noen lysende elev. Han foretrakk å fiske og å tegne framfor andre akademisk arbeid.
Hans malerier kan tyde på at han kunne ha blitt en framstående kunstner. Hans far, derimot, så ham ikke som en fremtidig kunstner, og Louis selv viste en økende interesse for kjemi og andre naturvitenskapelige emner. Det høyeste ønske faren Pasteur hadde for sin sønn var at han skulle fullføre sin utdannelse på den lokale skolen og bli lærer i Arbois. Men rektoren der så at Louis kunne egne seg til vitenskapelig arbeid og overbeviste far og sønn til å begynne på École normale supérieure i Paris, et særlig fremstående universitet. Der ble Pasteur utdannet i fysikk og kjemi.
Sammenfatning av virke
Ved hjelp av enkle eksperimenter kunne Pasteur avvise Spontan generasjon og avsluttet dette med en lang debatt om hvorvidt mikroorganismer kunne oppstå av seg selv. Han var en av de første til å få sykehusene til å skifte sin praksis når det gjelder hygiene for å minimere spredningen av mikrobiologiske organismer. En annen ting han fant ut var at svake former for mikrober kunne brukes for å gjøre kroppen resistent mot sterkere former for de samme mikrobene. Ved å gi kroppen en liten dose av enkelte svake varianter av sykdomsfrembringende mikroorganismer vil immunforsvaret utvikle antistoffer mot den spesifikke sykdommen. Dette arbeidet videreutviklet forståelsen av immunologi og vaksinering, en teknikk som har blitt viktig for å forebygge sykdommer som røde hunder og kopper. I tillegg oppdaget han viruset da han studerte rabies, en hundesykdom som kan overføres til mennesker ved bitt. Virus er små ikke-levende mikroorganismer som går inn i kroppen og overtar kontrollen av celler, det alt i kroppen er bygd opp av. Et eksempel på en virussykdom er covid-19.
Det Pasteur kanskje er mest kjent for er pasteuriseringen, en teknikk som blant annet er viktig i produksjon av melk. Pasteurisering er en teknikk for å drepe mikroorganismer uten å samtidig ødelegge selve maten. Det var Napoleon III som ba Pasteur om å finne ut av sykdommene som var et stort problem i spesielt vinindustrien. Vin er jo som kjent en viktig vare for Frankrike. Han fant ut at vinsykdommene kom av mikroorganismer. Men ved å varme opp vinen til 55 °C i noen minutter døde organismene. Denne teknikken er i dag også mye brukt i øl og melk.
Verk og oppdagelser i detaljer
Pasteur gjorde flere vitenskapelige oppdagelser. I et tidlig arbeid demonstrerte han kiralitet i molekyler, det vil si at disse finnes i en «venstrehendt» og en «høyrehendt» utgave. Han oppdaget anaerobiose, at noen organismer kan utvikle seg og leve uten oksygen. Gjennom forsøk bidro han også til å avvise teorien om spontan generasjon av liv, og banet veien for den moderne teorien om bakterier som grunnlag for sykdom. Pasteur hjalp fransk landbruk og industrier, som ølbrygging, vinmaking og silkeproduksjon, og lette etter kurer for sykdommer hos dyr og mennesker. Han arbeidet mye med gjæring og parasitter, og laget tidlige vaksiner.
Trønderbladet
Trønderbladet er ei lokalavis som utgis på Melhus i Trøndelag. Den dekker hovedsakelig kommunene Melhus og Midtre Gauldal. Avisa utgis to dager i uka; tirsdag og fredag. Ansvarlig redaktør er Lars Østraat. Avisa er 100% eid av Adressa-konsernet.
Love of My Life
«Love of My Life» er en pianoballade av det britiske rockebandet Queen fra plata A Night at the Opera. I sangen spiller vokalist Freddie Mercury piano, mens gitarist Brian May spiller harpe og gitar. På plata flyter foregående sang, «The Prophet's Song» inn i denne, men de to ble aldri spilt sammen på en konsert. Mercury skrev sangen til sin kjæreste, som han også regnet som sin eneste ekte venn.
Vadested
Vadested, eller kortformen vad, er et grunt sted hvor en sti eller vei krysser en bekk eller elv, og hvor det ikke er en bro eller klopp. For å unngå at en blir våt på bena, har det gjerne blitt lagt ut en rekke steiner til å gå tørrskodd på. Også i elver finnes det vad, der en rytter kan krysse uten at hesten legger på svøm.
Trønderbladet
I 1992 ble avisen kåret til «Årets lokalavis» av Landslaget for lokalaviser, mens den i 2007 fikk den trønderske avisprisen «Årets lokalavis». Sistnevnte pris deles ut på Hellkonferansen, som arrangeres hvert år på Hell i Stjørdal.
Louis Pasteur
Kiralitet
Tidlig i karrieren, i 1848, undersøkte Pasteur hvorfor vinsyre av organisk opphav var optisk aktiv, men syntetisk laget vinsyre ikke var det, selv om stoffene hadde nøyaktig samme sammensetning. Ved å studere krystall av syren under mikroskop, kunne han se at de fra syntetisk vinsyre fantes som speilbilde av hverandre. Ved å håndsortere de to ulike formene fikk han fram én optisk aktiv løsning som roterte polarisert lys med klokken, og én som roterte mot klokken. Med dette arbeidet grunnla Pasteur vitenskapsgrenen stereokjemi.
Trønderbladet
Avisens hovedkontor ligger i Thoragården i Melhus sentrum. Det lå tidligere i Kroakvartalet, og før det i Pottenveien. Avisen trykkes hos NR1 Adressa-Trykk på Orkanger.
Louis Pasteur
Gjæring og pasteurisering
I tiden da Pasteur begynte sitt virke var det uklart hvorledes prosesser som gjæring og råtning foregikk. Noen mente at gjær var en slags katalysator, andre at gjæren var et biprodukt av gjæringen. Én teori sa at slike organismer oppstod av seg selv, en annen at mikroorganismer måtte tilføres fra noe annet.
Trønderbladet
Historikk
Trønderbladet ble startet av Åsmund Snøfugl 1979 under navnet Melhusbladet. Første nummer kom ut den 14. mars 1979. Den kom som ukeavis den første tiden, med utgivelsesdag på onsdager. Det første nummeret var på tolv sider, og hadde blant annet artikler en lovende, ung svømmer på 13 år, om Magnar Estenstad «25 år etter uhellet ved Kongsvinger», og at Melhus Handelssamlag hadde omsatt for over 23 millioner i 1978. Abonnementet kostet 75 kroner for et år, 40 kroner for et halvår, og 25 kroner for et kvartal.
Vadested
Vad-navneformen går igjen i gårdsnavn som Øksnevad, som i likhet med det engelske stedsnavnet Oxford betyr «oksevadested».
Louis Pasteur
Gjæring og pasteurisering
I 1849 gjorde Jean-Baptiste Biot Pasteur oppmerksom på at amylalkoholer var optisk aktive. Pasteur mente det var lite sannsynlig at dette kom av at alkoholmolekylene «arvet» egenskapene til sukker de ble laget av, og at det mer trolig var levende celler som laget asymmetriske molekyl.
Trønderbladet
Historikk
Den 20. april 1986 kjøpte avisa opp Gauldalsposten og den 20. september 1986 kom avisen for første gang ut under dagens navn, Trønderbladet.
Vadested
På både engelsk og flere tyske dialekter finnes ordet ford, som også betyr vadested; på standardtysk skrives ordet furt. Både ford og furt stammer fra samme urgermanske rot *furdu og kan være beslektet med det norske ordet fjord.
Louis Pasteur
Gjæring og pasteurisering
I 1856 fikk Pasteur i oppdrag av bryggeren Bigot i Lille å finne ut hvorfor rødbeter som gjæret av og til produserte melkesyre i stedet for den ønskede alkoholen. Undersøkelser med mikroskop viste at alkoholen bare inneholdt runde gjærceller, mens de surnede produktene også hadde små stavformede celler. Ut ifra dette kunne Pasteur slutte at det var gjær som omdannet sukker til alkohol, mens andre mikroorganismer – her bakterier – kunne gjøre brygget surt. Etter å ha funnet fram til at mikroorganismer gjorde at ulike typer drikke ble dårlige, kunne Pasteur finne fram til motmiddel.
Trønderbladet
Historikk
Den 27. januar 2000 ble nettutgaven lansert.
Vadested
«Vadested» er i bruk som del av stedsnavn på en rekke språk, for eksempel:
Trønderbladet
Historikk
I november 2016 ble antall utgaver per uke redusert fra tre til to; tirsdager og fredager. Den hadde frem til da kommet på tirsdager, torsdager og lørdager. Årsaken til frekvensendringen var blant annet at posten sluttet å levere post på lørdager, men også et ønske om å frigjøre ressurser til å satse sterkere digitalt.
Louis Pasteur
Gjæring og pasteurisering
Pasteur fant nå fram til praktiske måter å bruke den nye kunnskapen på. I Orléans studerte han prosessen som gjorde vin til eddik, og fant fram til at det var visse bakterier som dannet eddiksyre. Om en brukte rene kulturer av disse kunne en raskt produsere eddik av god kvalitet. Under forsøkene fant Pasteur også ut at bakteriene ville dø dersom de ble utsatt for temperaturen 65° C.
Trønderbladet
Redaktører
Siden 1979 har følgende personer vært redaktører i Trønderbladet:
Opplag
Bekreftede netto opplagstall fra Mediebedriftenes Landsforening:
Love of My Life
Når sangen ble spilt live, spilte May akustisk gitar, mens Mercury ville få publikum til å synge med. Sangen var så populær på konserter at Mercury ofte ville slutte å synge helt, og lot publikum ta over helt, noe som oppmuntra bandet til å skrive sanger som «We Will Rock You» og «Radio Ga Ga» med publikumsdeltakelse i minne. Sangen var ekstra populær under konserter Sør-Amerika, noe som gjorde at bandet utga liveversjonen fra Live Killers som en singel der, og denne toppet salgslistene i Argentina og Brasil.
Live-versjoner av sangen finnes på platene Live Killers, Queen Rock Montreal, Live at Wembley '86 og ''Queen on Fire - Live at the Bowl.